EL ECB -PUBLIC  
ΓΝΩΜΗ ΤΗΣ ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 16ης Σεπτεμβρίου 2022   
σχετικά  με το νέο επαγγελματικό σχέδιο  συνταξιοδοτικών ωφελημάτων των υπαλλήλων της  
κρατικής υπηρεσίας και του ευρύτερου δημόσιου  τομέα  
(CON/2022 /34) 
Εισαγωγή  και νομική  βάση  
Στις 20 Ιουλίου 2022 η Ευρωπαϊκή Κεντρική Τράπεζα (ΕΚΤ) έλαβε αίτημα του Υπουργ ού Οικονομικών της 
Κυπριακής Δημοκρατίας για τη διατύπωση  γνώμης αναφορικά με σχέδιο  νόμου  που προβλέπει για το 
επαγγελματικό σχέδιο συνταξιοδοτικών  ωφελημάτων  των υπαλλήλων της κρατικής υπηρεσίας και του 
ευρύτερου δημόσιου τομέα περιλαμβανομένων και των αρχών τοπικής αυτοδιοίκησης (διατάξεις γενικής 
εφαρμογής) ( εφεξής το «σχέδιο νόμου») . 
Η γνωμοδοτική αρμοδιότητα της ΕΚΤ βασίζεται στα άρθρα 127 παράγραφος 4 και 282 π αράγραφος 5 της 
Συνθήκης για τη λειτουργία της Ευρωπαϊκής Ένωσης, καθώς το σχέδιο και στην τρίτη περίπτωση του 
άρθρου 2 παράγραφος 1 της απόφασης 98/415/ΕΚ του Συμβουλίου1, καθώς τ ο σχέδι ο νόμου αφορά την 
Κεντρική Τράπεζα της Κύπρου (ΚΤΚ) . Η παρούσα γνώμη εκδόθηκε από το διοικητικό συμβούλιο, σύμφωνα 
με το άρθρο 17.5, πρώτη περίοδος του εσωτερικού κανονισμού της Ευρωπαϊκής Κεντρικής Τράπεζας . 
1. Σ
κοπός του σχεδίου νόμου
1.
1 Σκοπός  του σχεδίου  νόμου  είναι η θέσπιση  νέου ενιαίου  επαγγελματι κού σχεδίου  συνταξιοδοτικών
ωφελημάτων  των νεοπροσλαμβανόμενων  υπαλλήλων της κρατικής  υπηρεσίας  και του ευρύτερου  
δημόσιου  τομέα , περιλαμβανομένων των  νεοπροσλαμβανόμενων μελών του προσωπικού  της ΚΤΚ. 
1.2 Ειδικότερα, το σχέδιο νόμου προβλέπει ορισμέν ες κατηγορίες εργαζ ομένων, οι οποίοι θα καθίστανται 
μέλη του νέου σχεδίου. Αυτές  οι κατηγορίες  εργαζομένων  είναι: 1) όλοι οι υπηρετούντες  κατά την 
ημερομηνία  έναρξης  ισχύος  του σχεδίου  νόμου  μόνιμοι  υπάλληλοι  που διορίστηκαν  για πρώτη  φορά  
σε θέση κατά ή μετά την 1η Οκτωβρίου  2011 και όλοι οι μόνιμοι  υπάλληλοι  που θα διοριστούν  για 
πρώτη  φορά  σε θέση  κατά ή μετά την ημερομηνία  έναρξης  ισχύος  του σχεδίου  νόμου, τόσο στην 
κρατική υπηρεσία όσο και στον ευρύτερο δημόσιο τομέα, περιλαμβανομένης της Κ ΤΚ (οι εν λόγω  
υπάλληλοι  θα υπαχθούν  στο σχέδιο  από την ημερομηνία  διορισμού  τους σε μόνιμη θέση )∙ 2) όλοι  οι 
υπηρετούντες κατά την ημερομηνία έναρξης ισχύος του σχεδίου  νόμου εργοδοτούμενοι  αορίστου  
χρόνου  τόσο στην κρατική  υπηρεσία  όσο και στον ευρύτερο  δημόσιο  τομέα , περιλαμβανομένης της 
ΚΤΚ (οι εν λόγω  υπάλληλοι  θα υπαχθούν  στο σχέδιο  από την 1η Ιανουαρίου 2021)∙ και 3) όλα τα 
πρόσωπα τα οποία εργοδοτούνται ή πρόκειται να εργοδοτηθούν στην κρατική υπηρεσία και στον 
1 Απόφαση 98/415/ΕΚ του Συμβουλίου, της 29ης Ιουνίου 1998, σχετικά με τη διαβούλευση της Ευρωπαϊκής Κεντρικής 
Τράπεζας με τις εθνικές αρχές για τα σχέδια νομοθετικών διατάξεων (ΕΕ L 189 της 3.7.1998, σ. 42).  
ECB -PUBLIC  
2 ευρύτερο δημόσιο τομέα των οποίων η σύμβαση απασχόλησης, κατά ή μετά την ημερομηνία έναρξης 
ισχύος του σχεδίου ν όμου, μετατρέπεται σε αορίστου χρόνου, περιλαμβανομένης της ΚΤΚ (οι εν 
λόγω υπάλληλοι θα υπαχθούν στο σχέδιο από την ημερομηνία μετατροπής της σ ύμβασης 
απασχόλησής τους σε αορίστου χρόνου ). 
1.3 Με το σχέδιο νόμου θα δημιουργηθεί ένα νέο Ειδικό Ταμείο Καταβολής Συνταξιοδοτικών 
Ωφελημάτων που θα χρηματοδοτείται εκατέρωθεν από τον εργοδότη (περιλαμβανομένης της ΚΤΚ) 
και τους εργοδοτούμενους. Συγκεκριμένα, ο εργοδότης και κάθε μέλος του σχεδίου θα καταβάλλουν, 
εκατέρωθεν, ποσό που αντιστοιχεί σε ποσοστό ίσο με 5% επί των μηνιαίων συντάξιμων απολαβών 
του μέλους. Το ποσοστό χρηματοδότησης δύναται να αναπροσαρμόζεται μελλοντικά στη βάση 
αποτελεσμάτων αναλογισ τικών μελετών που θα διεξάγονται για το σκοπό αυτό. Το Ειδικό Ταμείο 
δεν θα αποτελεί ξεχωριστή οντότητα και θα τελεί υπό τη διαχείριση του Υπουργού Οικονομικών, εκ 
μέρους της Δημοκρατίας (εφεξής το «ποσοστό χρηματοδότησης »). Το ποσοστό αυτό μπορεί να 
αναπρ οσαρμόζεται μελλοντικά στη βάση αποτελεσμάτων αναλογιστικών μελετών που θα 
διεξάγονται για το σκοπό αυτό. Το Ειδικό Ταμείο δεν θα αποτελεί ξεχωριστή οντότητα και θα τελεί υπό τη διαχείριση του Υπουργού Οικονομικών, εκ μέρους της Κυπριακής Δημοκρατίας . Το σχέδιο 
νόμου ορίζει ότι το ενεργητικό του Ειδικού Ταμείου μπορεί  να επενδύεται από τον Υπουργό 
Οικονομικών με γνώμονα την καλύτερη δυνατή εξυπηρέτηση των συμφερόντων των μελών του σχ ε δ ί ο υ ,  τ ω ν  ε ξ α ρ τ ω μ έ ν ω ν  α π ό  α υ τ ά  τ α  μ ε λ ώ ν  κ α ι  τ ω ν  σ υ ν τ α ξ ι ο ύ χ ω ν .  Ο ρ ί ζ ε ι  ε πίσης ότι σε 
περίπτωση που διαπιστωθεί ότι τα περιουσιακά στοιχεία του Ειδικού Ταμείου δεν επαρκούν για την κάλυψη των τεχνικών αποθεματικών του, το ποσοστό χρηματοδότησης μπορεί  να 
αναπροσαρμόζεται κατά τρόπο ώστε τα περιουσιακά στοιχεία του Ειδικού Ταμεί ου να καλύπτουν 
πλήρως τα τεχνικά αποθεματικά του. Ο Υπουργός Οικονομικών μπορεί με διάταγμα να καθορίζει 
εκάστοτε το ύψος του ποσοστού χρηματοδότησης. Εξάλλου, σύμφωνα με το σχέδιο νόμου, για τις 
υπηρεσίες που παρέχονται από το Γενικό Λογιστήριο της Δημοκ ρατίας προς τους οργανισμούς και 
αφορούν στη διεκπεραίωση των εργασιών του Ειδικού Ταμείου θα επιβάλλονται χρεώσεις υπολογ ιζόμενες βάσει συγκεκριμένης μεθοδολογίας, όπως θα καθορίζεται από τον Υπουργό 
Οικονομικών.  
 
2. Γενικές παρατηρήσεις   
2.1 Η ΕΚΤ αντιλαμβάνεται ότι το νέο ενιαίο επαγγελματικό σχέδιο συνταξιοδοτικών ωφελημάτων δεν θα 
επηρεάσει τους δημόσιους υπαλλήλους που διορίστηκαν σε μόνιμη θέση πριν από την 1η 
Οκτωβρίου 2011, συμπεριλαμβανομένου του προσωπικού της ΚΤΚ, και ότι αυτοί οι δημόσιοι  
υπάλληλοι θα παραμείνουν μέλη του τομεακού συνταξιοδοτικού προγράμματος  στο οποίο υπάγονται 
ήδη. Η ΕΚΤ αντιλαμβάνεται επίσης ότι , σύμφωνα με το σχέδιο νόμου , το νεοπροσλαμβανόμενο 
προσωπικό της ΚΤΚ μπορεί να υπάγεται στο σχέδιο μόνο στο βαθμό που προβλέπεται στις διατάξεις 
του σχεδίου νόμου . 
2.2 Η ΕΚΤ σημειώνει ότι σήμερα  η ΚΤΚ απολαύει νομοθετικά κατοχυρωμένης αυτονομίας καθορισμού 
της πολιτικής της σε θέματα που αφορούν το προσωπικό της από κοινού με αυτό , με την επιφύλαξη 
των υπαλ ληλικών οδηγιών της ΚΤΚ, των ατομικών συμβάσεων εργασίας και των συλλογικών 
συμβάσεων εργασίας που συνάπτονται μεταξύ αυτής  και του σωματείου του τραπεζικού τομέα. Η 
ΕΚΤ αντιλαμβάνεται εξάλλου  ότι για υπαλλήλους που διορίστηκαν πριν από την 1η Οκτωβρίου 2011, 
ECB -PUBLIC  
3 ορισμένα θέματα,  όπως το ποσοστό των εισφορών των εργαζομένων, οι υπολογισμοί 
συνταξιοδοτικών και εφάπαξ ωφελημάτων για οποιαδήποτε υπηρεσία  παρεχόμενη  μετά την 1η 
Ιανουαρίου 2013,  καθορίζονται από τον Ν. 216(Ι)/20122. Οι εισφορές  των υπαλλήλων της ΚΤΚ στο 
σχέδιο συντάξεων της ΚΤΚ καταβάλλονται  και διακρατούνται  από την ΚΤΚ3. Τα μέτρα που εισάγονται 
με ορισμένες διατάξεις του σχεδίου νόμου φαίνεται να συνιστούν απόκλιση από τις ρυθμίσεις του 
ισχύο ντος σχεδίου συντάξεων  στο βαθμό που πρόκειται να επιβ άλλονται μονομερώς από τον 
Υπουργό Οικονομικών στους υπαλλήλους  της ΚΤΚ,  χωρίς διαβούλευση με την ίδια . Σύμφωνα με το 
σχέδιο νόμου, οι εισφορές όλων των υπαλλήλων που υπόκεινται στην εφαρμογή του  θα τηρούνται 
στο Ειδικό Ταμεί ο που θα διαχειρίζεται ο Υπουργός Οικονομικών, ο οποίος μπορεί, μεταξύ άλλων, 
να επενδύει τα περιουσιακά του στοιχεία και να προσαρμόζει το ποσοστό χρηματοδότησης, ώστε  τα 
περιουσιακά του στοιχεία να επαρκούν για την πλήρη κάλυψη των τεχνικ ών του αποθεματι κών.  
2.3 Η ΕΚΤ σημειώνει ότι το σχέδιο νόμου εν δυνάμει επηρεάζει τ ην οικονομική ανεξαρτησία  της ΚΤΚ, 
ιδίως την αυτονομία τ ης σε θέματα προσωπικού, η οποία αποτελεί συνιστώσα της αρχής της 
ανεξαρτησίας της κεντρικής τράπεζας κατά το άρθρο 130 της Συνθήκης. Η αυτονομία σε θέματα 
προσωπικού επεκτείνεται και σε θέματα που αφορούν τις συντάξεις του προσωπικού. Όπως έχει 
επισημάνει  ήδη η ΕΚΤ4 σε σχέση με  την αυτονομία σε θέματα προ σωπικού, κατ’ επιταγή της αρχής 
της οικονομικής ανεξαρτησίας κανένα κράτος μέλος δεν επιτρέπεται να περιορίζ ει τη δυνατότητα της 
οικείας εθνικής κεντρικής τράπεζας ( ΕθνΚΤ ) να προσλαμβάνει και να απασχολεί το αναγκαίο 
εξειδικευμένο προσωπικό ώστε να εκπληρώ νει ανεξάρτητα τα καθήκοντα που της ανατίθενται από 
τη Συνθήκη, το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής 
Κεντρικής Τράπεζας (εφεξής το «καταστατικό του ΕΣΚΤ») και την εθνική νομοθεσία. Επίσης, δεν 
επιτρέπεται κράτος μέλος να θέτει την οικεία ΕθνΚΤ σε κατάσταση που να συνεπάγεται περιορισμένο 
ή μηδενικό έλεγχο της ίδιας επί του προσωπικού της ή τη δυνατότητα της  οικείας κυβέρνηση ς να 
επηρεάζει την πολιτική της ΕθνΚΤ σε θέματα προσωπικού. Τυχόν τροποποίηση των νομοθετικών  
διατάξεων που διέπουν τις αποδοχές των μελών των οργάνων λήψεως αποφάσεων και των 
υπαλλήλων μιας ΕθνΚΤ πρέπει να αποφασίζεται σε στενή και ουσιαστική συνεργασία με την ΕθνΚΤ 
και να λαμβάνονται δεόντως υπόψη οι απόψεις της ΕθνΚΤ, ώστε αυτή να μπορεί να συν εχίσει να 
εκτελεί ανεξάρτητα τα καθήκοντά της. Η αυτονομία σε θέματα προσωπικού επεκτείνεται και σε 
θέματα που αφορούν τις συντάξεις του προσωπικού . 
2.4 Όπως  έχει επισημάνει  ήδη η ΕΚΤ 5, για την προστασία της οικονομικής ανεξαρτησίας της ΚΤΚ και 
της αυτονομίας της σε θέματα προσωπικού οι κυπριακές αρχές υποχρεούνται να διασφαλίσουν ότι 
η εφαρμογή του σχεδίου νόμου στο προσωπικό της ΚΤΚ αποφασίζεται από τις κυπριακές αρχές σε συνεργασία με την ΚΤΚ  και λαμβανομένων δεόντως υπόψη ων απόψε ών της , αυτή δε η συνεργασία 
 
2  Περί Συνταξιοδοτικών Ωφελημάτων Κρατικών Υπαλλή λων και Υπαλλήλων του Ευρύτερου Δημόσιου Τομέα 
περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμος του 2012 , όπως 
τροποποιείται. Ο Ν. 2016 (I)/2012 εφαρμόζεται σε υπαλλήλους του δημόσιου τομέα και του ευρύτερου δημόσιου τομέα, 
συμπεριλαμβανομέν ου του προσωπικού της ΚΤΚ.  
3  Άρθρο 4 Ν. 216( I)/2012 .  
4  Βλέπε Έκθεση της ΕΚΤ για τη σύγκλιση, Ιούνιος 2022, σ. 2 8-29, διαθέσιμη στον ιστότοπο της ΕΚΤ 
(www. ecb.europa .eu), παράγραφο 2 της γνώμης της ΕΚΤ CON /2012/6, παραγράφους 2.3 και 2.4 της γνώμης της ΕΚΤ 
CON/2015/44. Όλες οι γνώμες της ΕΚΤ είναι διαθέσιμες στο EUR -Lex.  
5  Βλέπε παράγραφο 3.2 της γνώμης της ΕΚΤ CON/2009/15 .  
ECB -PUBLIC  
4 πρέπει να διασφαλίζει τη συνεχή ικανότητα της ΚΤΚ να εκτελεί ανεξάρτητα τα καθήκοντα που της 
ανατίθενται από τη Συνθήκη, το καταστατικό του ΕΣΚΤ και την εθνική νομοθεσία .  
2.5 Ένα καλό παράδειγμα αποτελεσματικής συνεργασίας μεταξύ κυβέρνησης κράτους μέλους και της 
οικείας ΕθνΚΤ είναι εκείνο κατά τ ο οποίο , βάσει του οικείου εθνικ ού νομοθετικ ού πλαισίου,  το σχέδιο 
συντάξεων που διέπει τους υπαλλήλους του δημόσιου τομέα εφαρμόζεται  στην ΕθνΚΤ μόνο με τη 
συγκατάθεσή της.  Μια τέτοια ρύθμιση θα επέτρεπε στην ΚΤΚ, κατά τ ον καθορισμό τ ης μορφής και 
της έκτασης της συγκατάθεσης ή αντίρρησής τ ης στην εφαρμογή  του σχεδίου στο προσωπικό  της, 
να λάβει  υπόψη τις ιδιαιτερότητες του νομικού πλαι σίου και του ειδικού νομικού καθεστώτος που τη 
διέπουν, καθώς και τυχόν άλλες σ υναφείς παραμέτρους, ιδίως τις υποχρεώσεις που απορρέουν από 
τη Συνθήκη. Επιπλέον, εφόσον έχει δοθεί συγκατάθεση  της ΚΤΚ, θα πρέπει να απαιτείται νέα 
συγκατάθεση για κάθε μεταγενέστερη σημαντική αλλαγή του σχεδίου, ώστε να διασφαλίζεται η 
συνεχής ικανότητα της ΚΤΚ να εκτελεί ανεξάρτητα τα καθήκοντα της από τη Συνθήκη, το καταστατικό 
του ΕΣΚΤ και την οικεία εθνική νομοθεσία . 
2.6 Ω ς  ε κ  τ ο ύ τ ο υ ,  η  Ε Κ Τ  θ α  επικροτούσε την ανάλογη τροποποίηση του σχεδίου νόμου. Αυτό θα 
επέτρεπε στην ΚΤΚ να λάβει υ πόψη τις ιδιαιτερότητες του νομικού πλαισίου και του ειδικού νομικού 
καθεστώτος  που τη διέπουν , καθώς και τυχόν άλλες συναφείς παραμέτρους, ιδίως τις υποχρεώσεις 
από τη Συνθήκη, προκειμένου  να διαφυλ άσσονται  η ανεξαρτησία της κεντρικής τράπεζας και η 
τήρηση της υποχρέωση ς συμμόρφωσης με τ ην απαγόρευση της νομισματικής χρηματοδότησης κατά 
το άρθρο 123 της Συνθήκης .  
 
Η παρούσα γνώμη θα δημοσιευθεί στο EUR -Lex. 
 
 
Φρανκφούρτη , 16 Σεπτεμβρίου 2022 . 
 
[υπογραφή]  
 
Η Πρόεδρος της ΕΚΤ  
Christine  LAGARDE